Miss World 1982

Ang **Miss World 1982** ay ang ika-32 edisyon ng Miss World pageant, na ginanap sa Royal Albert Hall sa Londres, Reyno Unido noong 18 Nobyembre 1982.

Pagkatapos ng kompetisyon, kinoronahan ni Pilín León ng Beneswela si Mariasela Álvarez ng Republikang Dominikano bilang Miss World 1982. Ito ang unang beses na nanalo ang Republikang Dominikano bilang Miss World. Nagtapos bilang first runner-up si Sari Aspholm ng Pinlandiya, habang nagtapos bilang second runner-up si Della Dolan ng Reyno Unido.

Mga kandidata mula sa animnapu't-walong bansa at teritoryo ang lumahok sa kompetisyong ito. Pinangunahan nina Peter Marshall at Judith Chalmers ang kompetisyon. Nagtanghal ang The Three Degrees sa edisyong ito.

## Kasaysayan 
thumb|250x250px|Royal Albert Hall, ang lokasyon ng Miss World 1982

### Pagpili ng mga kalahok 
Mga kandidata mula sa animnapu't-walong bansa at teritoryo ay napili upang lumahok sa kompetisyon. Pitong na kandidata ang nailuklok upang kumatawan sa kanilang mga bansa/teritoryo matapos maging runner-up sa kanilang pambansang kompetisyon, o napili sa isang *casting process,* at dalawang kandidata ang nailuklok matapos bumitiw ang orihinal na kalahok.

#### Mga pagpalit 
Dapat sanang kakalahok si Miss France 1982 Sabrina Belleval sa Miss Universe matapos lumahok sa Miss Europe sa Istanbul. Gayunpaman, siya ay napatalsik dahil sa mga kasunduan na kanyang ginawa sa Hapon na walang awtorisasyon mula sa Miss France Committee. Si Belleval ay pinalitan ng kanyang first runner-up na si Martine Philipps. Dapat sanang lalahok ang *first runner-up* ng Miss Mexico 1982 na si Roxana Pierce Uhlig sa edisyong ito, ngunit dahil sa siya ay nagkasakit, siya ay pinalitan ng *second runner-up* na si Ana Ruth García bilang kandidata ng Mehiko.

#### Mga unang pagsali, pagbalik, at pag-urong 
Lumahok sa unang pagkakataon ang bansang Indonesya, at ang Kapuluang Turks at Caicos. Bumalik sa edisyong ito ang mga bansang Yugoslavia na huling sumali noong 1975, Portugal na huling sumali noong 1979, at Kapuluang Birhen ng Estados Unidos, Panama, at Paragway na huling sumali noong 1980.

Hindi sumali ang mga bansang Arhentina, Austrya, Jersey, Lesoto, Papua Bagong Guinea, at Suriname sa edisyong ito. Dapat sanang lalahok si Graciela María Jacobez ng Arhentina sa edisyong ito, ngunit hindi ito nagpatuloy dahil sa giyera ng Reyno Unido laban sa Arhentina sa isyu sa pag-aangkin ng Kapuluang Falkland. Bumitiw sa kompetisyon si Rita Isabella Zehetner ng Austrya dahil nagkasakit ito nang dumating sa Londres, at hindi na ito napalitan. Hindi sumali sina Leslie Murray ng Jersey at Moi Eli ng Papua Bagong Guinea dahil sa hindi isiniwalat na dahilan. Hindi sumali ang mga bansang Lesoto at Suriname matapos na mabigo ang kanilang organisasyong pambansa na magdaos ng kompetisyong pambansa o magtalaga ng kalahok.

## Mga resulta 
### Mga pagkakalagay 
### Mga *Continental Queens of Beauty* 
### Mga espesyal na parangal 
## Kompetisyon 
### Pormat ng kompetisyon 
Tulad noong 1981, labinlimang *semi-finalist* ang napili sa pamamagitan ng paunang kompetisyon at mga *personal interview*. Lumahok sa *swimsuit competition* at *evening gown competition* ang labinlimang mga *semi-finalist*, at kalaunan ay napili ang pitong pinalista na sumabak sa *final interview.* Pagkatapos nito, limang kandidata ang hinirang bilang Continental Queens of Beauty, at hinirang pagkatapos ang *dalawang runner-up* at ang bagong Miss World.

### Komite sa pagpili 
* Michael Edelson – Tagapamahala ng Edelson Furs
* Mercedes Eleta – Pangalawang pangulo ng Canal 4 ng Panama
* Dodi Fayed – *Movie producer* mula sa Ehipto
* Alfred Forney Jr. – Direktor ng *Fashion Fair*
* Leonard Lewis – Ingles na estilista
* Doreen Miller – Direktor ng *Universal Beauty Club*
* Dilys Monk – Direktor ng *Ascot Sportwear International*
* Eric Morley – Tagapagtatag ng Miss World
* Kimberley Santos – Miss World 1980 mula sa Guam

## Mga kandidata 
Animnapu't-walong kandidata ang lumahok para sa titulo.

## Mga tala 
## Mga sanggunian 
## Panlabas na kawing 
* 

Kategorya:Miss World